钦定古今图书集成/明伦汇编/宫闱典/第003卷 > 荆川稗篇 > 《梁武帝立内职诏》沈约
## 钦定古今图书集成/明伦汇编/宫闱典/第003卷 > 荆川稗篇 > 《梁武帝立内职诏》沈约

刑于垂训，周文所以表德；壸闱失序，汉氏所以丧邦。
并被诸方册，式昭戒劝。魏晋以来，虽云简薄，而内职
名号，参差不同。在宋太始，位置繁冗，遂设官九品，且
拟外朝，填委椒掖，征费无已。自此相仍，踵以成旧。昭
阳九华，千门万户。殷受命自天，始基七百，思所以立
防自迩，贻厥将来。前代职品，所宜因革。外可详议，务
令该允。